Ericu950/Stoicheia-meter-silver huggingface dataset:
μὴ παραδῷς τοῖς θηρίοις ψυχὴν ἐξομολογουμένην σοι ἐπακουσθεὶς καὶ μηδὲν ἀπὸ τῆς ἀσπίδος καὶ τοῦ βασιλίσκου παθὼν τῷ διὰ Χριστὸν αὐτὸν αὐτῶν ἐπιβεβηκέναι καὶ καταπατήσας λέοντα καὶ δράκοντα τῇ τε καλῇ ἐξουσίᾳ ὑπὸ Ἰησοῦ δεδομένῃ χρησάμενος τοῦ πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ καὶ μηδὲν ὑπὸ τῶν τοσούτων ἀδικηθεὶς πλεῖον τοῦ Δανιὴλ εὐχαριστησάτω , ἅτε ἀπὸ φοβερωτέρων καὶ ἐπιβλαβεστέρων ῥυσθεὶς θηρίων .
πρὸς τούτοις ὁ πεπεισμένος , ποίου κήτους τύπος τὸ καταπεπωκὸς τὸν Ἰωνᾶν ἐτύγχανε , καὶ καταλαβὼν δὲ ὅτι ἐκείνου τοῦ ὑπὸ τοῦ Ἰὼβ εἰρημένου 0 ·
καταράσαιτο αὐτὴν ὁ καταρώμενος τὴν ἡμέραν ἐκείνην , ὁ μέλλων τὸ μέγα κῆτος χειρώσασθαι , ἐάν ποτε γένηται διά τινα ἀπειθίαν ἐν τῇ τοῦ κήτους κοιλίᾳ , μετανοῶν εὐξάσθω , κ ἀκεῖθεν ἐξελεύσεται ·
ἐξελθών τε ἐπιμένων τῷ πείθεσθαι τοῖς προστάγμασι τοῦ θεοῦ δυνήσεται κατὰ τὴν χρηστότητα τοῦ πνεύματος προφητεύσας καὶ νῦν Νινευΐταις ἀπολλυμένοις πρόφασις αὐτοῖς γενέσθαι σωτηρίας , μὴ δυσαρεστούμενος τῇ χρηστότητι τοῦ θεοῦ μη δὲ ζητῶν ἐπιμένειν αὐτὸν πρὸς τοὺς μετανοοῦντας τῇ ἀποτομίᾳ .
ὅπερ δὲ μέγιστον πεποιηκέναι λέγεται Σαμουὴλ διὰ προσευχῆς , τοῦτο πνευματικῶς δυνατόν ἐστιν ἕκαστον τῶν ἀνακειμένων γνησίως τῷ θεῷ καὶ νῦν ἐπιτελεῖν , ἄξιον τοῦ ἐπακούεσθαι γεγενημένον .
καί γε νῦν στῆτε καὶ ἴδετε τὸ ῥῆμα τὸ μέγα τοῦτο , ὃ ὁ κύριος ποιεῖ κατ ὀφθαλμοὺς ὑμῶν .
οὐχὶ θερισμὸς πυροῦ σήμερον 0 ;
ἐπικαλέσομαι κύριον , καὶ δώσει φωνὰς καὶ ὑετόν ·
καὶ ἐπεκαλέσατο , φησὶ Σαμουὴλ πρὸς κύριον , καὶ ἔδωκε κύριος φωνὰς καὶ ὑετὸν ἐν τῇ ἡμέρᾳ ἐκείνῃ .
παντὶ γὰρ ἁγίῳ καὶ τῷ Ἰησοῦ γνησίως μαθητεύοντι ὑπὸ τοῦ κυρίου λέγεται ·
ἐπάρατε τοὺς ὀφθαλμοὺς ὑμῶν καὶ θεάσασθε τὰς χώρας ὅτι λευκαί εἰσι πρὸς θερισμὸν ἤδη , ὁ θερίζων μισθὸν λαμβάνει καὶ συνάγει καρπὸν εἰς ζωὴν αἰώνιον .
ἐν τῷ καιρῷ δὴ τούτῳ τοῦ θερισμοῦ μέγα ῥῆμα ὁ κύριος ποιεῖ κατ ὀφθαλμοὺς τῶν ἀκουόντων τοὺς προφήτας ·
ἐπικαλεσαμένου γὰρ τοῦ κεκοσμημένου τῷ ἁγίῳ πνεύματι πρὸς τὸν κύριον , δίδωσιν ὁ θεὸς οὐρανόθεν φωνὰς καὶ τὸν ποτίζοντα τὴν ψυχὴν ὑετὸν , ἵνα ὁ πρότερον ἐν τῇ κακίᾳ ὢν φοβηθῇ σφόδρα τὸν κύριον καὶ τὸν ὑπηρέτην τῆς εὐεργεσίας τοῦ θεοῦ , αἰδέσιμον καὶ σεβάσμιον δι ὧν ἐπακούεται πεφανερωμένον .
καὶ Ἠλίας δὲ τρισὶν ἔτεσι καὶ ἓξ μησὶ κεκλεισμένον τοῖς ἀσεβέσι τὸν οὐρανὸν θείῳ λόγῳ ἀνοίγει ὕστερον ·
ὅπερ παντί τῳ κατορθοῦται ἀεὶ , διὰ τῆς εὐχῆς λαμβάνοντι τὸν ὑετὸν τῆς ψυχῆς , τῶν διὰ τὴν ἁμαρτίαν πρότερον αὐτοῦ ἐστερημένων .
τούτων δὲ ἡμῖν ἑρμηνευθέντων εἰς τὰς διὰ τῶν προσευχῶν γεγενημένας τοῖς ἁγίοις εὐεργεσίας , κατανοήσωμεν τὸ αἰτεῖτε τὰ μεγάλα , καὶ τὰ μικρὰ ὑμῖν προστεθήσεται ·
καὶ αἰτεῖτε τὰ ἐπουράνια , καὶ τὰ ἐπίγεια ὑμῖν προστεθήσεται .
πάντα γε τὰ συμβολικὰ καὶ τυπικὰ συγκρίσει τῶν ἀληθινῶν καὶ νοητῶν μικρά ἐστι καὶ ἐπίγεια ·
καὶ εἰκὸς ὅτι ὁ θεῖος ἡμᾶς λόγος προκαλούμενος ἐπὶ τὸ μιμεῖσθαι τὰς τῶν ἁγίων εὐχὰς , ἵν αἰτῶμεν αὐτὰς κατὰ τὸ ἀληθὲς ὧν ἐκεῖνοι ἐπετέλουν τυπικῶν , φησὶ τὰ ἐπουράνια καὶ μεγάλα , δεδηλωμένα διὰ τῶν περὶ ἐπιγείων καὶ μικρῶν πραγμάτων , λέγων 0 ·
ὑμεῖς οἱ πνευματικοὶ εἶναι βουλόμενοι διὰ τῶν προσευχῶν αἰτήσατε τὰ ἐπουράνια καὶ μεγάλα , ἵν αὐτῶν τυχόντες ὡς ἐπουρανίων βασιλείαν οὐρανῶν κληρονομήσητε καὶ ὡς μεγάλων τῶν μεγίστων ἀγαθῶν ἀπολαύσητε , τὰ δὲ ἐπίγεια καὶ μικρὰ 0 .
ὧν διὰ τὰς σωματικὰς ἀνάγκας χρῄζετε , μέτρῳ τοῦ δέοντος ἐπιχορηγήσῃ ὑμῖν ὁ πατήρ .
ἐπεὶ δὲ παρὰ τῷ ἀποστόλῳ τέσσαρα ὀνόματα κατὰ τεσσάρων πραγμάτων , γειτνιώντων τῷ περὶ τῆς εὐχῆς λόγῳ , ἐν τῇ προτέρᾳ πρὸς Τιμόθεον εἴρηται , χρήσιμον ἔσται παραθέμενον αὐτοῦ τὴν λέξιν ἰδεῖν εἰ ἕκαστον τῶν τεσσάρων , κυρίως ἂν νοούμενον , ἐκλάβοιμεν καλῶς .
παρακαλῶ οὖν πρῶτον πάντων ποιεῖσθαι δεήσεις , προσευχὰς , ἐντεύξεις , εὐχαριστίας ὑπὲρ πάντων ἀνθρώπων καὶ τὰ ἑξῆς .
ἡγοῦμαι τοίνυν δέησιν μὲν εἶναι τὴν ἐλλείποντός τινι μεθ ἱκεσίας περὶ τοῦ ἐκείνου τυχεῖν ἀναπεμπομένην εὐχὴν , τὴν δὲ προσευχὴν τὴν μετὰ δοξολογίας περὶ μειζόνων με  ? ? 0
δγμαίστερον ἀναπεμπομένην ὑπό του , ἔντευξιν δὲ τὴν ὑπὸ παῤῥησίαν τι  ? ? 0
είονα ἔχοντος περί τινων ἀξίωσιν πρὸς θεὸν , εὐχαριστίαν δὲ τὴν ἐπὶ τῷ τετευχέναι ἀγαθῶν ἀπὸ θεοῦ μετ εὐχῶν ἀνθομολόγησιν , ἀντειλημμένου τοῦ ἀνθομολογουμένου τοῦ μεγέθους ἢ τῷ εὐεργετηθέντι μεγέθους φαινομένου τῆς εἰς αὐτὸν γεγενημένης εὐεργεσίας 0 .
παραδείγματα δὲ τοῦ μὲν πρώτου ὁ Γαβριὴλ πρὸς τὸν Ζαχαρίαν , περὶ τῆς γενέσεως Ἰωάννου ὡς εἰκὸς εὐξάμενον 0 1 .
λόγος οὕτως ἔχων 0 ·
μὴ φοβοῦ , Ζαχαρία , διότι εἰσηκούσθη ἡ δέησίς σου , καὶ ἡ γυνή σου Ἐλισάβετ γεννήσει υἱόν σοι , καὶ καλέσεις τὸ ὄνομα αὐτοῦ Ἰωάννην , καὶ τὰ ἐν τῇ Ἐξόδῳ ἐπὶ τῇ μοσχοποιΐᾳ ἀναγεγραμμένα τὸν τρόπον τοῦτον 0 ·
καὶ ἐδεήθη Μωϋσῆς κατέναντι κυρίου τοῦ θεοῦ καὶ εἶπεν ·
ἵνα τί θυμοῖ ὀργῇ , κύριε , εἰς τὸν λαόν σου , οὓς ἐξήγαγες ἐκ γῆς Αἰγύπτου ἐν ἰσχύϊ μεγάλῃ 0 ;
καὶ ἐν Δευτερονομίῳ 0 ·
καὶ ἐδεήθην ἔναντι κυρίου δεύτερον καθάπερ καὶ τὸ πρότερον τεσσαράκοντα ἡμέρας καὶ τεσσαράκοντα νύκτας  ἄρτον οὐκ ἔφαγον καὶ ὕδωρ οὐκ ἔπιον  περὶ πασῶν τῶν ἁμαρτιῶν ὑμῶν ὧν ἡμάρτετε , καὶ ἐν τῇ Ἐσθήρ 0 ·
μαρδοχαῖος ἐδεήθη τοῦ θεοῦ , μνημονεύων πάντα τὰ ἔργα τοῦ κυρίου , καὶ εἶπε ·
κύριε κύριε βασιλεῦ παντοκράτορ , καὶ αὐτὴ ἡ Ἐσθὴρ ἐδεῖτο κυρίου τοῦ θεοῦ Ἰσραὴλ καὶ εἶπε ·
κύριε , ὁ βασιλεὺς ἡμῶν 0 .
τοῦ δὲ δευτέρου ἐν τῷ 0 ·
καὶ συστὰς Ἀζαρίας προσηύξατο οὕτως καὶ ἀνοίξας τὸ στόμα αὐτοῦ ἐν μέσῳ πυρὸς εἶπε , καὶ ἐν τῷ ·
καὶ προσηυξάμην μετ ὀδύνης λέγων ·
δίκαιος εἶ , κύριε , καὶ πάντα τὰ ἔργα σου , πᾶσαι αἱ ὁδοί σου ἐλεημοσύνη καὶ ἀλήθεια , καὶ κρίσιν ἀληθινὴν καὶ δικαίαν σὺ κρίνεις εἰς τὸν αἰῶνα 0 .
ἐπεὶ δὲ τὸ μὲν ἐν τῷ ῥητὸν ὠβέλισαν , ὡς μὴ κείμενον ἐν τῷ Ἑβραϊκῷ , τῇ δὲ ἀντιλέγουσιν οἱ ἐκ περιτομῆς , ὡς μὴ ἐνδιαθήκῳ , παραθήσομαι ἐκ τῆς πρώτης τῶν Βασιλειῶν τὸ τῆς Ἄννης ·
καὶ προσηύξατο πρὸς κύριον καὶ κλαυθμῷ ἔκλαυσε .
καὶ ηὔ  ? ?
ὐχὴν καὶ εἶπε ·
κύριε τῶν δυνάμεων , ἐὰν ἐφοράσει ἐπίδῃ  ? ?
τὴν ταπείνωσιν τῆς δούλης σου καὶ τὰ ἑξῆς , καὶ ἐν τῷ 0 ·
προσευχὴ Ἀββακοὺμ τοῦ προφήτου μετὰ ᾠδῆς .
κύριε , εἰσακήκοα τὴν φωνήν σου καὶ ἐφοβήθην ·
κύριε , κατενόησα τὰ ἔργα σου καὶ ἐξέστην ·
ἐν μέσῳ δύο ζῴων γνωσθήσῃ , ἐν τῷ ἐγγίζειν τὰ ἔτη ἐπιγνω σθήσῃ .
σφόδρα δὲ αὕτη ἐμφαίνει τὸ κατὰ τὸν ὅρον τῆς προσευχῆς , ὅτι μετὰ δοξολογίας τῷ προσευχομένῳ ἀναπέμπεται .
ἀλλὰ καὶ ἐν τῷ προσηύξατο Ἰωνᾶς πρὸς κύριον τὸν θεὸν αὐτοῦ ἐκ τῆς κοιλίας τοῦ κήτους καὶ εἶπεν ·
ἐβόησα ἐν θλίψει μου πρὸς κύριον τὸν θεόν μου , καὶ εἰσήκουσέ μου ·
ἐκ κοιλίας ᾅδου κραυγῆς μου ἤκουσας φωνῆς μου ·
ἀπέῤῥιψάς με εἰς βάθη καρδίας θαλάσσης , καὶ ποταμοὶ ἐκύκλωσάν με .
τοῦ δὲ τρίτου παρὰ τῷ ἀποστόλῳ , εὐλόγως τὴν μὲν προσευχὴν ἐφ  ἡμῶν τάττοντι τὴν δὲ ἔντευξιν ἐπὶ τοῦ πνεύματος , ὡς κρείττονος ὄντος καὶ παῤῥησίαν ἔχοντος πρὸς τὸν , ᾧ ἐντυγχάνει 0 1 ·
τὸ γὰρ τί προσευξώμεθα , φησὶ , καθὸ δεῖ οὐκ οἴδαμεν , ἀλλὰ αὐτὸ τὸ πνεῦμα στεναγμοῖς ἀλαλήτοις ὑπερεντυγχάνει τῷ θεῷ .
ὁ δὲ ἐρευνῶν τὰς καρδίας οἶδε τί τὸ φρόνημα τοῦ πνεύματος , ὅτι κατὰ θεὸν ἐντυγχάνει ὑπὲρ ἁγίων ·
ὑπερεντυγχάνει γὰρ καὶ ἐντυγχάνει τὸ πνεῦμα , ἡμεῖς δὲ προσευχόμεθα , ἔντευξις δέ μοι εἶναι δοκεῖ καὶ τὸ ὑπὸ Ἰησοῦ εἰρημένον περὶ τοῦ στῆναι τὸν ἥλιον κατὰ Γαβαώθ ·
τότε ἐλάλησεν Ἰησοῦς πρὸς κύριον , ᾗ ἡμέρᾳ παρέδωκεν ὁ θεὸς τὸν Ἀμοῤῥαῖον ὑποχείριον Ἰσραὴλ , ἡνίκα συνέτριβεν αὐτοὺς ἐν Γαβαὼθ , καὶ συνετρίβησαν ἀπὸ προσώπου τῶν υἱῶν Ἰσραήλ .
καὶ εἶπεν ὁ Ἰησοῦς ·
στήτω ὁ ἥλιος κατὰ Γαβαὼθ , καὶ ἡ σελήνη κατὰ φάραγγα Ἐλώμ 0 ·
καὶ ἐν τοῖς ὁ Σαμψὼν ἡγοῦμαι ὅτι ἐντυγχάνων εἶπε ·
συναποθανέτω ἡ ψυχή μου μετὰ τῶν ἀλλοφύλων , ὅτε ἔκλινεν ἐν ἰσχύϊ , καὶ ἔπεσεν ὁ οἶκος ἐπὶ τοὺς σατράπας καὶ ἐπὶ πάντα τὸν λαὸν τὸν ἐν αὐτῷ , εἰ καὶ μὴ κεῖται δὲ ὅτι ἐντετυχήκασιν ἀλλ ὅτι εἰρήκασιν ὁ Ἰησοῦς καὶ ὁ Σαμψὼν , ὁ λόγος αὐτῶν ἔοικεν εἶναι ἔντευξις ·
ἥτις ἑτέρα παρὰ τὴν προσευχὴν , εἰ κυρίως ἀκούοιμεν τῶν ὀνομάτων , εἶναι ἡμῖν νομίζεται , εὐχαριστίας δὲ παράδειγμα ἡ τοῦ κυρίου ἡμῶν φωνὴ , λέγοντος 0 ·
ἐξομολογοῦμαί σοι , πάτερ , κύριε τοῦ οὐρανοῦ καὶ τῆς γῆς , ὅτι ἀπέκρυψας ταῦτα ἀπὸ σοφῶν καὶ συνετῶν καὶ ἀπεκάλυψας αὐτὰ νηπίοις ·
τὸ γὰρ ἐξομολογοῦμαι ἴσον ἐστὶ τῷ εὐχαριστῶ .
δέησιν μὲν οὖν καὶ ἔντευξιν καὶ εὐχαριστίαν οὐκ ἄτοπον καὶ ἀνθρώποις ἁγίοις προσενεγκεῖν 0 ·
ἀλλὰ τὰ μὲν δύο  λέγω δὴ ἔντευξιν καὶ εὐχαριστίαν  οὐ μόνον ἁγίοις ἀλλὰ δὴ καὶ ἄλλοις ἀνθρώποις , τὴν δὲ δέησιν μόνον ἁγίοις , εἴ τις εὑρεθείη Παῦλος ἢ Πέτρος , ἵνα ὠφελήσωσιν ἡμᾶς , ἀξίους ποιοῦντες τοῦ τυχεῖν τῆς δεδομένης αὐτοῖς ἐξουσίας πρὸς τὸ ἁμαρτήματα ἀφιέναι 0 1 ·
εἰ μὴ ἄρα , κ ἂν μὴ ἅγιός τις ᾖ , ἀδικήσωμεν δὲ αὐτὸν , δέδοται συναισθηθέντας τῆς εἰς αὐτὸν ἁμαρτίας τὸ δεηθῆναι καὶ τοῦ τοιούτου , ἵν ἡμῖν ἠδικηκόσι συγγνώμην ἀπονείμῃ , εἰ δὲ ἀνθρώποις ἁγίοις ταῦτα προσενεκτέον , πόσῳ πλέον τῷ Χριστῷ εὐχαριστητέον , τοσαῦτα ἡμᾶς βουλήσει τοῦ πατρὸς εὐεργετήσαντι ;
ἀλλὰ καὶ ἐντευκτέον αὐτῷ ὡς ὁ εἰπὼν Στέφανος 0 ·
κύριε , μὴ στήσῃς αὐτοῖς τὴν ἁμαρτίαν ταύτην ·
μιμούμενοί τε τὸν πατέρα τοῦ σεληνιαζομένου ἐροῦμεν ·
δέομαι , κύριε , ἐλέησον ἢ τὸν υἱὸν ἢ ἐμὲ αὐτὸν ἢ ὃν δή ποτε 0 .
ἐὰν δὲ ἀκούωμεν ὅ τι ποτέ ἐστι προσευχὴ , μή ποτε οὐδενὶ τῶν γεννητῶν προσευκτέον ἐστὶν οὐ δὲ αὐτῷ τῷ Χριστῷ ἀλλὰ μόνῳ τῷ θεῷ τῶν ὅλων καὶ πατρὶ , ᾧ καὶ αὐτὸς ὁ σωτὴρ ἡμῶν προσηύχετο , ὡς προπαρεθέμεθα , καὶ διδάσκει ἡμᾶς προσεύχεσθαι .
ἀκούσας γάρ ·
δίδαξον ἡμᾶς προσεύχεσθαι οὐ διδάσκει αὑτῷ προσεύχεσθαι ἀλλὰ τῷ πατρὶ , λέγοντας 0 ·
πάτερ ἡμῶν ὁ ἐν τοῖς οὐρανοῖς καὶ τὰ ἑξῆς 0 .
εἰ γὰρ ἕτερος , ὡς ἐν ἄλλοις δείκνυται , κατ οὐσίαν καὶ ὑποκείμενόν ἐστιν ὁ υἱὸς τοῦ πατρὸς , ἤτοι προσευκτέον τῷ υἱῷ καὶ οὐ τῷ πατρὶ ἢ ἀμφοτέροις ἢ τῷ πατρὶ μόνῳ 0 .
τὸ μὲν οὖν τῷ υἱῷ καὶ οὐ τῷ πατρὶ πᾶς ὁστισοῦν ὁμολογήσει εἶναι ἀτοπώτατον καὶ παρὰ τὴν ἐνάργειαν λεχθησόμενον ἄν ·
εἰ δὲ ἀμφοτέροις , δῆλον ὅτι κ ἂν ἀξιώσεις προσενέγκοιμεν πληθυντικῶς , παράσχεσθε καὶ εὐεργετήσατε καὶ ἐπιχορηγήσατε καὶ σώσατε , καὶ εἴ τι τούτων ὅμοιον , διὰ τῶν προσευχῶν λέγοντες 0 1 ·
ὅπερ καὶ αὐτόθεν ἀπεμφαῖνον , οὐ δὲ ἐν ταῖς γραφαῖς ἔχει τις δεῖξαι κείμενον ὑπό τινων λεγόμενον 0 .
λείπεται τοίνυν προσεύχεσθαι μόνῳ τῷ θεῷ τῷ τῶν ὅλων πατρὶ , ἀλλὰ μὴ χωρὶς τοῦ ἀρχιερέως , ὅστις μεθ  ὁρκωμοσίαςκατεστάθη ὑπὸ τοῦ πατρὸς κατὰ τὸ ὤμοσε , καὶ οὐ μεταμεληθήσεται ·
εὐχαριστοῦντες οὖν οἱ ἅγιοι ἐν ταῖς προσευχαῖς ἑαυτῶν τῷ θεῷ διὰ Χριστοῦ Ἰησοῦ χάριτας ὁμολογοῦσιν αὐτῷ .
ὥσπερ δὲ τὸν ἀκριβοῦντα τὸ προσεύχεσθαι οὐ χρὴ τῷ εὐχομένῳ προσεύχεσθαι ἀλλὰ τῷ ὃν ἐδίδαξεν ἐπὶ τῶν εὐχῶν καλεῖν πατρὶ ὁ κύριος ἡμῶν Ἰησοῦς , οὕτως οὐ χωρὶς αὐτοῦ προσευχήν τινα προσενεκτέον τῷ πατρὶ , ὡς αὐτὸς τοῦτο παραδεί κνυσι σαφῶς οὕτω λέγων ·
ἀμὴν ἀμὴν λέγω ὑμῖν , ἄν τι αἰτήσητε τὸν πατέρα μου , δώσει ὑμῖν ἐν τῷ ὀνόματί μου .
ἕως ἄρτι οὐκ ᾐτήσατε οὐδὲν ἐν τῷ ὀνόματί μου ·
αἰτεῖτε , καὶ λήψεσθε , ἵνα ἡ χαρὰ ὑμῶν ᾖ πεπληρωμένη .
αἰτεῖτέ με οὐ δὲ αἰτεῖτε τὸν πατέρα ἁπλῶς ἀλλά ·
ἐάν τι αἰτήσητε τὸν πατέρα , δώσει ὑμῖν ἐν τῷ ὀνόματί μου .
ἕως γὰρ ἐδίδαξε ταῦτα ὁ Ἰησοῦς , οὐδεὶς ᾐτήκει τὸν πατέρα ἐν τῷ ὀνόματι τοῦ υἱοῦ ·
καὶ ἀληθὲς ἦν ὑπὸ Ἰησοῦ λεγόμενον τὸ ἕως ἄρτι οὐκ ᾐτήσατε οὐδὲν ἐν τῷ ὀνόματί μου .
ἀληθὲς δὲ καὶ τὸ αἰτεῖτε , καὶ λήψεσθε 0 .
ἵνα ἡ χαρὰ ὑμῶν ᾖ πεπληρωμένη 0 .
ἐὰν δέ τις , οἰόμενος δεῖν αὐτῷ τῷ Χριστῷ προσεύχεσθαι , συγχεόμενος ἀπὸ τοῦ ἐκ τοῦ προσκυνεῖν σημαινομένου προσάγῃ ἡμῖν τὸ προσκυνησάτωσαν αὐτῷ πάντες ἄγγελοι θεοῦ , ὁμολογουμένως ἐν τῷ περὶ Χριστοῦ εἰρημένον , λεκτέον πρὸς αὐτὸν ὅτι καὶ ἡ ἐκκλησία Ἱερουσαλὴμ παρὰ τοῦ προφήτου ὀνομαζομένη προσκυνεῖσθαι ὑπὸ βασιλέων καὶ ἀρχουσῶν , γινομένων τιθηνῶν αὐτῆς καὶ τροφῶν , λέγεται διὰ τούτων ·
ἰδοὺ αἴρω εἰς τὰ ἔθνη τὴν χεῖρά μου , καὶ εἰς τὰς νήσους ἀρῶ σύσσημόν μου ·
καὶ ἄξουσι τοὺς υἱούς σου ἐν κόλπῳ , τὰς δὲ θυγατέρας σου ἐπὶ τῶν ὤμων ἀροῦσι ·
καὶ ἔσονται βασιλεῖς τιθηνοί σου , αἱ δὲ ἄρχουσαι αὐτῶν τροφοί σου 0 ·
ἐπὶ πρόσωπον τῆς γῆς προσκυνήσουσί σοι , καὶ τὸν χοῦν τῶν ποδῶν σου λείξουσι ·
καὶ γνώσῃ ὅτι ἐγὼ κύριος καὶ οὐκ αἰσχυνθήσῃ 0 .
πῶς δὲ οὐκ ἔστι κατὰ τὸν εἰπόντα ·
οὐδεὶς ἀγαθὸς εἰ μὴ εἷς ὁ θεὸς , ὁ πατὴρ εἰπεῖν ἄν 0 1 ·
τί ἐμοὶ προσεύχῃ 0 ;
μόνῳ τῷ πατρὶ προσεύχεσθαι χρὴ , ᾧ κ ἀγὼ προσεύχομαι ·
ὅπερ διὰ τῶν ἁγίων γραφῶν μανθάνετε .
ἀρχιερεῖ γὰρ τῷ ὑπὲρ ὑμῶν κατασταθέντι ὑπὸ τοῦ πατρὸς καὶ παρακλήτῳ ἀπὸ τοῦ πατρὸς εἶναι λαβόντι εὔχεσθαι ὑμᾶς οὐ δεῖ ἀλλὰ δι ἀρχιερέως καὶ παρακλήτου , δυναμένου συμπαθεῖν ταῖς ἀσθενείαις ὑμῶν , πεπειρασμένου κατὰ πάντα ὁμοίως ὑμῖν , ἀλλὰ διὰ τὸν δωρησάμενόν μοι πατέρα πεπειρασμένου χωρὶς ἁμαρτίας .
μάθετε οὖν , ὅσην δωρεὰν ἀπὸ τοῦ πατρός μου εἰλήφατε , διὰ τῆς ἐν ἐμοὶ ἀναγεννήσεως τὸ τῆς υἱοθεσίας πνεῦμα ἀπειληφότες , ἵνα χρημα τίσητε υἱοὶ θεοῦ ἀδελφοὶ δὲ ἐμοῦ .
ἀνέγνωτε γὰρ τὴν διὰ τοῦ Δαυῒδ ὑπ ἐμοῦ εἰρημένην περὶ ὑμῶν πρὸς τὸν πατέρα φωνήν ·
ἀπαγγελῶ τὸ ὄνομά σου τοῖς ἀδελφοῖς μου , ἐν μέσῳ ἐκκλησίας ὑμνήσω σε .
ἀδελφῷ δὲ προσεύχεσθαι τοὺς κατηξιωμένους ἑνὸς αὐτῶν πατρὸς οὐκ ἔστιν εὔλογον ·
μόνῳ γὰρ τῷ πατρὶ μετ ἐμοῦ καὶ δι ἐμοῦ ἀναπεμπτέον ἐστὶν ὑμῖν προσευχήν .
ταῦτ  ουν λέγοντος ἀκούοντες Ἰησοῦ τῷ θεῷ δι αὐτοῦ εὐχώμεθα , τὸ αὐτὸ λέγοντες πάντες μη δὲ περὶ τοῦ τρόπου τῆς εὐχῆς σχιζόμενοι .
ἢ οὐχὶ σχιζόμεθα , ἐὰν οἱ μὲν τῷ πατρὶ οἱ δὲ τῷ υἱῷ εὐχώμεθα , ἰδιωτικὴν ἁμαρτίαν κατὰ πολλὴν ἀκεραιότητα διὰ τὸ ἀβασάνιστον καὶ ἀνεξέταστον ἁμαρτανόντων τῶν προσευχομένων τῷ υἱῷ , εἴ τε μετὰ τοῦ πατρὸς εἴ τε χωρὶς τοῦ πατρός 0 1 2 ;
προσευχώμεθα τοίνυν ὡς θεῷ ἐντυγχάνωμεν δὲ ὡς πατρὶ δεώμεθα δὲ ὡς κυρίου εὐχαριστῶμεν δὲ ὡς θεῷ καὶ πατρὶ καὶ κυρίῳ , οὐ πάντως δούλου ὄντι κυρίῳ 0 1 ·
ὁ γὰρ πατὴρ εὐλόγως ἂν νομισθείη τοῦ υἱοῦ καὶ κύριος καὶ τῶν δι αὐτὸν γενομένων υἱῶν κύριος ·
ὥσπερ δὲ οὐκ ἔστι θεὸς νεκρῶν ἀλλὰ ζώντων , οὕτως οὐκ ἔστι κύριος ἀγενῶν δούλων ἀλλὰ τῶν κατὰ μὲν τὰς ἀρχὰς φόβῳ διὰ τὴν νηπιότητα ἐξευγενιζομένων μετὰ δὲ ταῦτα κατὰ τὴν ἀγάπην μακαριωτέραν τῆς ἐν φόβῳ δουλείαν δουλευόντων 0 1 ·
εἰσὶ γὰρ καὶ ἐν τῇ ψυχῇ μόνῳ τῷ καρδίας βλέποντι χαρακτῆρες φανεροὶ δούλων θεοῦ καὶ υἱῶν αὐτοῦ .
πᾶς τοιγαροῦν ὁ τὰ ἐπίγεια καὶ μικρὰ αἰτῶν ἀπὸ τοῦ θεοῦ παρακούει τοῦ ἐντειλαμένου ἐπουράνια καὶ μεγάλα αἰτεῖν ἀπὸ τοῦ μηδὲν ἐπίγειον μη δὲ μικρὸν χαρίζεσθαι ἐπισταμένου θεοῦ .
ἐὰν δέ τις ἀνθυποφέρῃ τὰ κατὰ τὸ σωματικὸν ἐκ προσευχῆς τοῖς ἁγίοις δωρηθέντα ἀλλὰ καὶ τὴν τοῦ εὐαγγελίου φωνὴν , διδάσκοντος τὰ ἐπίγεια ἡμῖν προστίθεσθαι καὶ τὰ μικρὰ , ἀπαντητέον πρὸς αὐτὸν ὅτι , ὥσπερ οὐ λεκτέον , δωρουμένου τινὸς ἡμῖν ὅ τι δή ποτε σῶμα , ὅτι ὁ δεῖνα τὴν σκιὰν ἡμῖν τοῦ σώματος ἐδωρήσατο  οὐ γὰρ προθέμενος δύο τινὰ χαρίσασθαι , σῶμα καὶ σκιὰν , δέδωκε τὸ σῶμα 0 .
ἀλλ ἡ πρόθεσις τοῦ διδόντος ἐστὶ διδόναι σῶμα , ἐπακολουθεῖ δὲ τῇ δόσει τοῦ σώματος καὶ τὸ τὴν σκιὰν αὐτοῦ ἡμᾶς λαβεῖν  , οὕτως , εἰ μεγαλοφυεστέρῳ γενομένῳ ἡμῶν τῷ νῷ κατανοήσαιμεν τὰς προηγουμένως ὑπὸ τοῦ θεοῦ ἡμῖν διδομένας δωρεὰς 0 .
οἰκειότατα ἐροῦμεν παρακολουθήματα τῶν μεγάλων καὶ ἐπουρανίων πνευματικῶν χαρισμάτων εἶναι τὰ σωματικὰ , ἑκάστῳ διδόμενα τῶν ἁγίων πρὸς τὸ συμφέρον ἢ κατ  ἀναλογίαν τῆς πίστεως ἢ καθὼς βούλεται ὁ διδούς ·
βούλεται δὲ σοφῶς , εἰ καὶ ἡμεῖς μὴ δυνάμεθα ἑκάστῳ τῶν διδομένων αἰτίαν καὶ λόγον ἄξιον τοῦ διδόντος εἰπεῖν .
μᾶλλον οὖν κεκαρποφορήκει ἀπό τινος στειρώσεως μεταβαλοῦσα ἡ τῆς Ἄννης ψυχὴ ἤπερ τὸ σῶμα , κυῆσαν τὸν Σαμουήλ 0 ·
καὶ μᾶλλον ὁ Ἐζεκίας θεῖα γεγεννήκει τέκνα νοῦ ἤπερ σώματος , ἐκ τοῦ σωματικοῦ σπέρματος αὐτῶν γεγεννημένων 0 ·
ἐπὶ πλεῖόν τε ἀπὸ νοητῶν ἐπιβουλῶν ῥυσθέντες ἐτύγχανον Ἐσθὴρ καὶ Μαρδοχαῖος καὶ ὁ λαὸς ἤπερ ἀπὸ τοῦ Ἀμὰν καὶ τῶν συμπνεόντων τοῦ διαφθεῖραι τὴν ψυχὴν αὐτῆς θέλοντος ἄρχοντος τὴν δύναμιν διακεκόφει ἢ ἐκείνου τοῦ Ὀλοφέρνου 0 .
τίς δ  οὐκ ἂν ὁμολογήσαι τῷ Ἀνανίᾳ καὶ τοῖς σὺν αὐτῷ τὴν νοητὴν εὐλογίαν φθάνουσαν ἐπὶ πάντας τοὺς ἁγίους , εἰρημένην ὑπὸ τοῦ Ἰσαὰκ τῷ Ἰακὼβ , τήν ·
δῴη σοι ὁ θεὸς ἀπὸ τῆς δρόσου τοῦ οὐρανοῦ , ἐπὶ πλεῖον ἐγγεγονέναι ἤπερ τὴν σωματικὴν δρόσον 0 .
τὴν φλόγα νικῶσαν τοῦ Ναβουχοδονόσορ 0 ;
μᾶλλον δὲ πεφίμωντο τῷ προφήτῃ Δανιὴλ οἱ ἀόρατοι λέοντες , οὐδὲν ἐνεργῆσαι δυνάμενοι κατὰ τῆς ψυχῆς αὐτοῦ , ἤπερ οἱ αἰσθητοὶ , περὶ ὧν πάντες οἱ ἐντυγχάνοντες αὐτῇ τῇ γραφῇ ἐξειλήφαμεν 0 .
τίς δ οὕτως ἐκπεφεύγει τοῦ κεχειρωμένου ὑπὸ τῷ Ἰησοῦ τῷ σωτῆρι ἡμῶν κήτους τὴν γαστέρα , πάντα τὸν φυγάδα τοῦ θεοῦ καταπίνοντος , ὡς Ἰωνᾶς χωρητικὸς γινόμενος ὡς ἅγιος ἁγίου πνεύματος 0 1 ;
Οὐ θαυμαστὸν δὲ εἰ μὲν πᾶσιν ὁμοίως τοῖς λαμβάνουσιν , ἵν οὕτως εἴπω , τὰ ποιητικὰ τῶν τοιούτων σκιῶν σώματα ἡ ὁμοία οὐ δίδοται σκιὰ , τισὶ δ ὁμοίως δίδοται σκιά 0 .
τοῦτο γὰρ τοῖς θεωροῦσι τὰ γνωμονικὰ προβλήματα καὶ τὸν τῶν σκιῶν πρὸς τὸ φωτίζον σῶμα λόγον σαφῶς 0 .
παρίσταται συμβαῖνον καὶ κατὰ τὰ σώματα ·
τισὶ γοῦν ἄσκιοί εἰσιν οἱ γνώμονες καιρῷ τινι , ἑτέροις δὲ 0 .
ἵν οὕτως εἴπω , βραχύσκιοι καὶ ἑτέροις παρ ἑτέρους μακροσκιώτεροι 0 .
οὐ μέγα τοίνυν εἰ , τῆς προθέσεως τοῦ δωρουμένου τὰ προηγούμενα χαριζομένης κατά τινας ἀναλογίας ἀποῤῥήτους καὶ μυστικὰς ἁρμοζόντως τοῖς λαμβάνουσι καὶ τοῖς χρόνοις , ὅτε δίδοται τὰ προηγούμενα , ὁτὲ μὲν οὐ δ ὅλως αἱ σκιαὶ τοῖς λαμβάνουσιν ἕπονται ὁτὲ δὲ οὐ πάντων ἀλλὰ ὀλίγων ὁτὲ δὲ ἐλάττους συγκρίσει ἑτέρων , μειζόνων ἄλλοις ἐπακολουθουσῶν 0 1 2 .
ὥσπερ οὖν τὸν ζητοῦντα τὰς ἡλιακὰς ἀκτῖνας οὔ τε παροῦσα οὔ τε ἀποῦσα ἡ τῶν σωμάτων σκιὰ εὐφραίνει ἢ λυπεῖ , ἔχοντα τὸ ἀναγκαιότατον , ἐπὰν πεφωτισμένος ἤτοι ἐστερημένος ῃ τῆς σκιᾶς ἢ πλεῖον ἢ ἔλαττον ἔχῃ τῆς σκιᾶς 0 ·
οὕτως ἂν παρῇ ἡμῖν τὰ πνευματικὰ καὶ φωτιζώμεθα ὑπὸ τοῦ θεοῦ πρὸς τὴν παντελῆ κτῆσιν τῶν ἀληθινῶν ἀγαθῶν , οὐ μικρολογήσομεν περὶ εὐτελοῦς πράγματος τοῦ κατὰ τὴν σκιάν .
πάντα γὰρ τὰ ὑλικὰ καὶ τὰ σωματικὰ , ὁποῖά ποτε ἂν τυγχάνῃ , σκιᾶς ἀμενηνοῦ καὶ ἀδρανοῦς ἔχει λόγον , οὐδαμῶς δυνάμενα παραβάλλεσθαι πρὸς τὰς σωτηρίους τοῦ θεοῦ τῶν ὅλων καὶ ἁγίας δωρεάς .
ποία γὰρ σύγκρισις σωματικοῦ πλούτου πρὸς τὸν ἐν παντὶ λόγῳ πλοῦτον καὶ πάσῃ σοφίᾳ 0 ;
τίς δ  ἂν μὴ μαινόμενος παραβάλοι ὑγείαν σαρκῶν καὶ ὀστέων πρὸς ὑγιαίνοντα νοῦν καὶ ἐῤῥωμένην ψυχὴν καὶ συμμέτρους λογισμούς ;
ἅτινα πάντα λόγῳ ῥυθμιζόμενα θεοῦ εὐτελῆ τινα ἀμυχὴν , καὶ εἴ τι ἀμυχῆς βραχύτερον νομίζομεν 0 .
ποιεῖ τὰ σωματικὰ παθήματα .
ὁ δὲ κατανοήσας τί ποτ ᾖ τὸ κάλλος τῆς νύμφης , ἧς ὁ νυμφίος λόγος ὢν θεοῦ ἐρᾷ .
ψυχῆς τυγχανούσης ἀνθούσης ὑπερουρανίῳ καὶ ὑπερκοσμίῳ κάλλει , αἰδεσθήσεται κ ἂν τῷ αὐτῷ ὀνόματι τοῦ κάλλους τιμῆσαι σωματικὸν κάλλος γυναικὸς ἢ παιδὸς ἢ ἀνδρός ·
τὸ γὰρ κυρίως κάλλος σὰρξ οὐ χωρεῖ .
πᾶσα τυγχάνουσα αἶσχος 0 .
πᾶσα γὰρ σὰρξ ὡς χόρτος , καὶ ἡ δόξα αὐτῆς , ἥτις ἐστὶν ἐμφαινομένη τῷ λεγομένῳ κάλλει γυναικῶν καὶ παιδίων , ἄνθει κατὰ τὸν προφητικὸν παραβέβληται λόγον , λέγοντα 0 ·
πᾶσα σὰρξ ὡς χόρτος , καὶ πᾶσα δόξα αὐτῆς ὡς ἄνθος χόρτου 0 1 2 .
ἐξηράνθη ὁ χόρτος , καὶ τὸ ἄνθος ἐξέπεσε ·
τὸ δὲ ῥῆμα τοῦ κυρίου μένει εἰς τὸν αἰῶνα .
ἀλλὰ καὶ εὐγένειαν τίς ἔτι κυρίως ὀνομάσει τὴν τετριμμένην λέγεσθαι παρὰ ἀνθρώποις , νοήσας εὐγένειαν υἱῶν θεοῦ ;
βασιλείαν δὲ Χριστοῦ ἀσάλευτον θεωρήσας ὁ νοῦς πῶς οὐ καταφρονήσει ὡς οὐδενὸς λόγου ἀξίας πάσης τῆς ἐπὶ γῆς βασιλείας 0 ;
στρατιάν τε ἀγγέλων καὶ ἀρχιστρατήγους ἐν αὐτοῖς δυνάμεων κυρίου ἀρχαγγέλους τε καὶ θρόνους καὶ κυριότητας καὶ ἀργὰς καὶ ἐξουσίας ὑπερουρανίους , ὡς χωρεῖ ὁ ἔτι δεδεμένος σώματι ἀνθρώπινος νοῦς , κατὰ τὸ δυνατὸν τρανῶς ἰδὼν καὶ κατειληφὼς δύνασθαι ἰσοτίμου παρὰ τοῦ πατρὸς ἐκείνοις τυχεῖν , πῶς οὐχὶ , κ ἂν σκιᾶς ἀδρανέστερος ᾖ , καὶ τούτων τῶν παρὰ τοῖς ἀνοήτοις θαυμαζομένων ὡς ἀμαυροτάτων καὶ οὐδενὸς λόγου ἀξίων συγκρίσει καταφρονῶν 0 .
κ ἂν διδῶται ταῦτα πάντα .
ὑπερόψεται ὑπὲρ τοῦ τῶν ἀληθινῶν ἀρχῶν καὶ θειοτέρων ἐξουσιῶν μὴ ἀποτυχεῖν ;
εὐκτέον τοίνυν , εὐκτέον περὶ τῶν προηγουμένως καὶ ἀληθῶς μεγάλων καὶ ἐπουρανίων 0 .
καὶ τὰ περὶ τῶν ἐπακολουθουσῶν σκιῶν τοῖς προηγουμένοις θεῷ ἐπιτρεπτέον , τῷ ἐπισταμένῳ ὧν χρείαν διὰ τὸ ἐπίκηρον σῶμα ἔχομεν πρὸ τοῦ ἡμᾶς αἰτῆσαι αὐτόν .
Αὐτάρκως δὴ ἐν τούτοις , κατὰ τὴν δεδομένην χάριν , ὡς κεχωρήκαμεν , ὑπὸ θεοῦ διὰ τοῦ Χριστοῦ αὐτοῦ  ἀλλ  εἴθε καὶ ἐν ἁγίῳ πνεύματι , ὅπερ εἰ οὕτως ἔχει , κρινεῖτε ἐντυγχάνοντες τῇ γραφῇ  ἡμῖν εἰρημένοις , ἐξετάσαντες τὸ περὶ εὐχῆς πρόβλημα , ἤδη καὶ ἐπὶ τὸν ἑξῆς ἆθλον ἐλευσόμεθα , τὴν ὑπογραφεῖσαν ὑπὸ τοῦ κυρίου προσευχὴν , ὅσης δυνάμεως πεπλήρωται , θεωρῆσαι βουλόμενοι .
καὶ πρὸ πάντων γε παρατηρητέον ὅτι ὁ Ματθαῖος καὶ ὁ Λουκᾶς δόξαιεν ἂν τοῖς πολλοῖς τὴν αὐτὴν ἀναγεγραφέναι ὑποτετυπωμένην πρὸς τὸ δεῖν οὕτως προσεύχεσθαι προσευχήν 0 .
ἔχουσι δὲ αἱ λέξεις τοῦ μὲν Ματθαίου τὸν τρόπον τοῦτον ·
πάτερ ἡμῶν ὁ ἐν τοῖς οὐρανοῖς , ἁγιασθήτω τὸ ὄνομά σου ·
ἐλθέτω ἡ βασιλεία σου ·
γενηθήτω τὸ θέλημά σου ὡς ἐν οὐρανῷ καὶ ἐπὶ τῆς γῆς 0 ·
τὸν ἄρτον ἡμῶν τὸν ἐπιούσιον δὸς ἡμῖν σήμερον ·
καὶ ἄφες ἡμῖν τὰ ὀφειλήματα ἡμῶν , ὡς καὶ ἡμεῖς ἀφήκαμεν τοῖς ὀφειλέταις ἡμῶν ·
καὶ μὴ εἰσενέγκῃς ἡμᾶς εἰς πειρασμὸν , ἀλλὰ ῥῦσαι ἡμᾶς ἀπὸ τοῦ πονηροῦ , τοῦ δὲ Λουκᾶ οὕτως 0 ·
πάτερ , ἁγιασθήτω τὸ ὄνομά σου ·
τὸν ἄρτον ἡμῶν τὸν ἐπιούσιον δίδου ἡμῖν τὸ καθ  ἡμέραν ·
καὶ ἄφες ἡμῖν τὰς ἁμαρτίας ἡμῶν , καὶ γὰρ αὐτοὶ ἀφίεμεν παντὶ τῷ ὀφείλοντι ἡμῖν ·
καὶ μὴ εἰσενέγκῃς ἡμᾶς εἰς πειρασμόν .
λεκτέον δὲ πρὸς τοὺς οὕτως ὑπολαμβάνοντας ὅτι πρῶτον μὲν τὰ ῥήματα , εἰ καὶ γειτνιῶντά τινα ἔχει ἀλλήλοις , ἀλλὰ καὶ ἐν ἄλλοις διαφέρειν φαίνεται , ὡς ἐρευνῶντες αὐτὰ παραστήσομεν ·
δεύτερον δὲ ὅτι οὐχ οἷόν τε ἐστὶ τὴν αὐτὴν προσευχὴν καὶ ἐν τῷ ὄρει λέγεσθαι , ἔνθα ἰδὼν τοὺς ὄχλους ἀνέβη , ὅτε καθίσαντος αὐτοῦ προσῆλθον αὐτῷ οἱ μαθηταὶ αὐτοῦ , καὶ ἀνοίξας τὸ στόμα αὐτοῦ ἐδίδασκεν  ἐν γὰρ τῷ εἱρμῷ τῆς περὶ τῶν μακαρισμῶν ἀπαγγελίας καὶ τῶν ἑξῆς ἐντολῶν παρὰ τῷ Ματθαίῳ αὕτη ἀναγεγραμμένη εὑρίσκεται  , καὶ ἐν τῷ εἶναι αὐτὸν ἐν τόπῳ τινὶ προσευχόμενον , ὡς ἐπαύσατο , εἰρῆσθαι πρὸς τινα τῶν μαθητῶν ἀξιώσαντα διδαχθῆναι προσεύχεσθαι , ὡς καὶ Ἰωάννης ἐδίδασκε τοὺς μαθητὰς αὐτοῦ 0 .
πῶς γὰρ ἐνδέχεται τοὺς αὐτοὺς λόγους χωρὶς πάσης προγενομένης πεύσεως ἀποτακτικῶς εἰρῆσθαι καὶ πρὸς ἀξίωσιν μαθητοῦ ἀπαγγέλλεσθαι ;
ἀλλ ἴσως τις εἴποι ἂν πρὸς τοῦτο ὅτι ἰσοδυναμοῦσαί εἰσιν αἱ εὐχαὶ εἰρημέναι ὡς μία , ὁτὲ μὲν ἐν ἀποτατικῷ λόγῳ ὁτὲ δὲ πρὸς ἕτερον τῶν μαθητῶν τὸν ἀξιώσαντα , κατὰ τὸ εἰκὸς τότε μὴ παρόντα , ὅτε ἔλεγε τὸ κατὰ τὸν Ματθαῖον , ἢ μὴ κεκρατηκότα τῶν εἰρημένων πάλαι 0 1 2 ·
μή ποτε δὲ βέλτιον ᾖ διαφόρους νομίζεσθαι τὰς προσευχὰς , κοινά τινα ἐχούσας μέρη 0 .
ζητήσαντες δὲ καὶ παρὰ τῷ Μάρκῳ , μή ποτε λανθάνῃ ἡμᾶς ἡ τοιαύτη ἰσοδυναμοῦσα ἀναγεγραμμένη , οὐ δ ἴχνος ἐγκείμενον προσευχῆς εὕρομεν .
ἐπεὶ δὲ , ὡς ἐν τοῖς ἀνωτέροις εἰρήκαμεν , πρῶτον δεῖ καταστῆναί πως καὶ διατεθῆναι τὸν προσευχόμενον εἶθ οὕτως εὔξασθαι , ἴδωμεν πρὸ τῆς ἐγκειμένης προσευχῆς παρὰ τῷ Ματθαίῳ τοὺς περὶ αὐτῆς ὑπὸ τοῦ σωτῆρος ἡμῶν ἀπηγγελμένους λόγους , οἵτινες οὕτως ἔχουσιν ·
ὅταν προσεύχησθε , οὐκ ἔσεσθε ὥσπερ οἱ ὑποκριταί 0 ·
οτι φιλοῦσιν ἐν ταῖς συναγωγαῖς καὶ ἐν ταῖς γωνίαις τῶν πλατειῶν ἑστῶτες προσεύχεσθαι 0 .
ὅπως φανῶσι τοῖς ἀνθρώποις .
ἀμὴν λέγω ὑμῖν ὅτι ἀπέχουσι τὸν μισθὸν αὐτῶν .
σὺ δὲ ὅταν προσεύχῃ , εἴσελθε εἰς τὸ ταμεῖόν σου καὶ κλείσας τὴν θύραν σου πρόσευξαι τῷ πατρί σου τῷ ἐν τῷ κρυπτῷ , καὶ ὁ πατήρ σου ὁ βλέπων σε ἐν τῷ κρυπτῷ ἀποδώσει σοι .
προσευχόμενοι δὲ μὴ βαττολογήσητε ὥσπερ οἱ ἐθνικοί 0 ·
δοκοῦσι γὰρ ὅτι ἐν τῇ πολυλογίᾳ αὐτῶν εἰσακουσθήσονται .
μὴ οὖν ὁμοιωθῆτε αὐτοῖς ·
οἶδε γὰρ ὁ πατὴρ ὑμῶν ὧν χρείαν ἔχετε πρὸ τοῦ ὑμᾶς αἰτῆσαι αὐτόν .
οὕτως οὖν προσεύχεσθε ὑμεῖς .
πολλαχοῦ τοίνυν φαίνεται ὁ σωτὴρ ἡμῶν ἐνιστάμενος ὡς πρὸς ὀλέθριον πάθος τὴν φιλοδοξίαν ·
ὅπερ καὶ ἐνθάδε πεποίηκεν , ἀποτρέπων κατὰ τὸν καιρὸν τῆς εὐχῆς ὑποκριτῶν ἔργον ἐπιτελεῖν ·
ὑποκριτῶν γὰρ ἔργον ἐστὶ τὸ τοῖς ἀνθρώποις ἐναβρύνεσθαι ἐπ  εὐσεβείᾳ θέλειν ἢ τῷ κοινωνικῷ 0 .
δέον δὲ μεμνημένους τοῦ πῶς δύνασθε πιστεῦσαι ὑμεῖς , δόξαν παρὰ ἀνθρώπων λαβόντες , καὶ τὴν δόξαν τὴν παρὰ τοῦ μόνου θεοῦ οὐ ζητεῖτε ;
πάσης τῆς παρὰ ἀνθρώποις δόξης , κ ἂν ἐπὶ τῷ καλῷ γίνεσθαι νομίζηται , καταφρονεῖν καὶ ζητεῖν τὴν κυρίαν δόξαν καὶ ἀληθῆ τὴν ἀπὸ τοῦ μόνου τὸν τῆς δόξης ἄξιον πρεπόντως ἑαυτῷ ὑπὲρ τὴν ἀξίαν τοῦ δοξαζομένου δοξάζοντος 0 .
καὶ αὐτὸ οὖν τὸ νομισθὲν ἂν καλὸν εἶναι καὶ ἐπαινετὸν μολύνεται νομιζόμενον γίνεσθαι , ὅτε , ὅπως δοξασθῶμεν ὑπὸ τῶν ἀνθρώπων ἢ ὅπως φανῶμεν τοῖς ἀνθρώποις , ποιοῦμεν αὐτό ·
διόπερ οὐδεμία ἐπὶ τούτῳ ἀπὸ θεοῦ ἀμοιβὴ ἡμῖν ἕπεται .
ἀψευδὴς γὰρ πᾶς ὁ τοῦ Ἰησοῦ λόγος καὶ , εἰ δεῖ βιαζόμενον εἰπεῖν , ἀψευδέστερος γίνεται , ἐπὰν μετὰ τοῦ συνήθους αὐτοῦ ὅρκου λέγηται .
φησὶ δὲ περὶ τῶν δι ἀνθρωπίνην δόξαν εὖ τὸν πέλας δοκούντων ποιεῖν ἢ ἐν ταῖς συναγωγαῖς καὶ ταῖς γωνίαις τῶν πλατειῶν προσευχομένων , ὅπως φανῶσι τοῖς ἀνθρώποις , τὸ αὐτό ·
ἀμὴν λέγω ὑμῖν , ἀπέχουσι τὸν μισθὸν αὐτῶν .
ὥσπερ γὰρ ἀπέσχεν ὁ κατὰ Λουκᾶν πλούσιος τὰ ἀγαθὰ ἐν τῇ ἑαυτοῦ ἀνθρωπίνῃ ζωῇ , διὰ τὸ ἀπεσχηκέναι ταῦτα οὐκέτι χωρῶν τυχεῖν αὐτῶν μετὰ τὸν ἐνεστηκότα βίον ·
οὕτως ὁ ἀπέχων ἑαυτοῦ τὸν μισθὸν , εἴ τι δώσει τινὶ ἢ ἐν εὐχαῖς , ἅτε μὴ σπείρας εἰς τὸ πνεῦμα ἀλλὰ εἰς τὴν σάρκα , θερίσει μὲν τὴν φθορὰν , οὐ θερίσει δὲ τὴν αἰώνιον ζωήν 0 .
εἰς τὴν σάρκα δὲ σπείρει ὁ ἐν ταῖς συναγωγαῖς καὶ ταῖς ῥύμαις , ὅπως δοξασθῇ ὑπὸ τῶν ἀνθρώπων , ποιῶν ἐλεημοσύνην μετὰ σαλπισμοῦ τοῦ ἔμπροσθεν ἑαυτοῦ , ἢ ὁ φιλῶν ἐν ταῖς συναγωγαῖς καὶ ταῖς γωνίαις τῶν πλατειῶν ἑστὼς προσεύχεσθαι , ὅπως φανεὶς τοῖς ἀνθρώποις εὐσεβής τις καὶ ὅσιος εἶναι παρὰ τοῖς ἑωρακόσι νομισθῇ .